Αθλητικά γεγονότα του 2010/Ιανουάριος

Παρατίθενται αθλητικά γεγονότα από όλο τον κόσμο που συνέβησαν τον Ιανουάριο του 2010, συνοδευόμενα από πηγές με περισσότερες λεπτομέρειες.
## 1η Ιανουαρίου
* Η Διεθνής Ολυμπιακή Επιτροπή αποβάλλει την Ολυμπιακή Επιτροπή του Κουβέιτ, εξαιτίας του κρατικού παρεμβατισμού στα αθλητικά ζητήματα.http://www.usatoday.com/sports/olympics/2010-01-05-1441233605_x.htm

## 4 Ιανουαρίου
* Χόκεϊ επί πάγου: Ολοκληρώνεται στο Οντάριο το Παγκόσμιο Πρωτάθλημα Θριάμβου κάτω των 17 ετών (World U-17 Hockey Challenge), με τις ΗΠΑ να κερδίζουν το χρυσό μετάλλιο νικώντας το Οντάριο του Καναδά και το χάλκινο μετάλλιο να πηγαίνει στη Σουηδία. https://web.archive.org/web/20100108030815/http://www.timminstimes.com/ArticleDisplay.aspx?e=2246207

## 5 Ιανουαρίου
* Χόκεϊ επί πάγου: Οι ΗΠΑ κατακτούν το Παγκόσμιο πρωτάθλημα νέων χόκεϊ επί πάγου, νικώντας στον τελικό στο Σασκατσέουαν τον Καναδά με 6-5 στην παράταση. https://web.archive.org/web/20160305073205/http://stats.iihf.com/Hydra/205/IHM205131_74_4_0.pdf
** Το χάλκινο μετάλλιο κατακτά η Σουηδία, επικρατώντας με 11-4 της Ελβετίας. https://web.archive.org/web/20100108130541/http://stats.iihf.com/Hydra/205/live/2725.html

## 10 Ιανουαρίου
* Ποδόσφαιρο: Αποσύρεται από το Κύπελλο Εθνών Αφρικής το Τόγκο, έπειτα από την προχθεσινή επίθεση στην αποστολή του στην Ανγκόλα, με απολογισμό 3 νεκρούς. http://www.enet.gr/?i=news.el.a8lhtismos&id=119531

## 14 Ιανουαρίου
* Η Ρωσία νικά 3-1 την ομάδα του Ισραήλ και κερδίζει το παγκόσμιο ομαδικό σκακιστικό πρωτάθλημα, που ολοκληρώνεται στην Μπούρσα της Τουρκίας. https://web.archive.org/web/20100118131117/http://www.chessvibes.com/reports/russia-world-team-champion/

## 16 Ιανουαρίου
* Μηχανοκίνητος αθλητισμός: Το Ράλι Ντακάρ, που ξεκίνησε την 1η Ιανουαρίου και ολοκληρώθηκε σήμερα στην Αργεντινή και στη Χιλή, κερδίζει ο Ισπανός Κάρλος Σάινθ με Volkswagen. Στις μοτοσικλέτες πρώτευσε ο Γάλλος Σιρίλ Ντεπρέ (ΚΤΜ 690) και στα φορτηγά ο Βλαντιμίρ Τσάγκιν με Kamaz. http://www.drive.gr/index.php?option=com_content&task=view&id=10427&Itemid=1

## 18 Ιανουαρίου
* Οι Ισλαμικοί Αγώνες Αλληλεγγύης του 2010, που ήταν προγραμματισμένο να διεξαχθούν τον ερχόμενο Απρίλιο στην Τεχεράνη, αναβάλλονται εξαιτίας της διαμάχης για το όνομα του Περσικού Κόλπου.http://news.bbc.co.uk/2/hi/middle_east/8465235.stm
* Ποδόσφαιρο: Η Πειθαρχική Επιτροπή της FIFA σε συνεδρίασή της αποφασίζει να μην επιβληθεί καμία ποινή στον Τιερί Ανρί, για το χέρι που χρησιμοποίησε στο τέρμα της Γαλλίας, κατά τον αγώνα μπαράζ με την Ιρλανδία, που είχε αποτέλεσμα τη νίκη των Γάλλων και την πρόκρισή τους στο Παγκόσμιο Κύπελλο ποδοσφαίρου του 2010. https://web.archive.org/web/20090614075452/http://www.nooz.gr/page.ashx?pid=9

## 19 Ιανουαρίου
* Ξεκινά το Πανευρωπαϊκό Πρωτάθλημα Καλλιτεχνικού Πατινάζ του 2010, στο Τάλιν της Εσθονίας. https://web.archive.org/web/20100123145558/http://www.sportsfeatures.com/presspoint/pressrelease/50865/isu-european-figure-skating-championships-2010-day-1

## 20 Ιανουαρίου
* Ποδηλασία: Ο Γιάννης Ταμουρίδης βρίσκεται στην κορυφή της παγκόσμιας κατάταξης στο αγώνισμα των πόντων, έχοντας κερδίσει στα παγκόσμια κύπελλα της Αυστραλίας και της Κολομβίας. Στο κέιριν την πρώτη θέση έχει ο Γερμανός Μαξιμιλιάνο Λέβι με δεύτερο τον Έλληνα Χρήστο Βολικάκη. https://web.archive.org/web/20120430011002/http://www.tovima.gr/default.asp/?pid=2

## 24 Ιανουαρίου
* Στίβος: Ο Ισπανός Σέρχιο Σάντσεθ σε αγώνα στο Οβιέδο πετυχαίνει την τρίτη καλύτερη επίδοση όλων των εποχών στα 2 χιλιόμετρα στον κλειστό στίβο, με χρόνο 4.52.90. https://web.archive.org/web/20100213034532/http://www.sport.gr/default.asp?pid=4&aid=57095

## 30 Ιανουαρίου
* Αντισφαίριση: Η Σερένα Ουίλιαμς κατακτά τον πέμπτο της τίτλο στο Αυστραλιανό Όπεν, κερδίζοντας στο απλό με νίκη στον τελικό επί της Βελγίδας Ζιστίν Ενάν με 2-1 σετ. http://www.enet.gr/?i=news.el.a8lhtismos&id=127096
* Ποδόσφαιρο: Η Αφρικανική Ποδοσφαιρική Ομοσπονδία επιβάλλει στο Τόγκο την ποινή της μη συμμετοχής σε δύο διοργανώσεις του Κυπέλλου Εθνών εξαιτίας της αποχώρησης της ομάδας από την φετινή διοργάνωση, μετά την επίθεση από ενόπλους σε βάρος της αποστολής στην Ανγκόλα. https://web.archive.org/web/20160306143357/http://www.tanea.gr/default.asp?pid=41&nid=1100602
* Ποδόσφαιρο σάλας: Ολοκληρώνεται στην Ουγγαρία το ευρωπαϊκό πρωτάθλημα ποδοσφαίρου σάλας της UEFA, που ξεκίνησε στις 19/1. Η Ισπανία κατακτά τον τίτλο για πέμπτη φορά στην ιστορία της, επικρατώντας στο Ντέμπρετσεν της  ομάδας της Πορτογαλίας, με 4-2. Την τρίτη θέση κατέλαβε η Τσεχία, νικώντας το Αζερμπαϊτζάν με 5-3. http://www.sports123.com/fut/results/me-2010.html

## 31 Ιανουαρίου
*Αντισφαίριση: Ο Ρότζερ Φέντερερ κατακτά τον 16ο τίτλο σε γκραν σλαμ στην καριέρα του,  στο Αυστραλιανό Όπεν (4η φορά που κερδίζει στο συγκεκριμένο), κερδίζοντας στον τελικό του απλού ανδρών τον Άντι Μάρεϊ, με 3-0 σετ. https://web.archive.org/web/20170127233147/http://www.tanea.gr/default.asp?pid=41&nid=1100837 
* Ξιφασκία: Ο Γερμανός Μπένεντικτ Μπαϊσάιμ κερδίζει το Παγκόσμιο Κύπελλο σπάθης "25ο Ακρόπολις" επικρατώντας στον τελικό του Ρώσου Βενιαμίν Ρετσέτνικοφ με 15-12. Την τρίτη θέση θέση μοιράστηκαν οι Ούγγροι Ζολτ Νέμτσικ και Τάμας Ντέτσε. http://www.sport24.gr/html/ent/680/ent.341680.asp
*Ποδόσφαιρο: Η Αίγυπτος κατακτά το Κύπελλο Εθνών Αφρικής, νικώντας στον τελικό την Γκάνα με 1-0. Το χάλκινο μετάλλιο κατέκτησε χθες η Νιγηρία νικώντας την Αλγερία με 1-0. http://www.sport-fm.gr/article/215683
*Χειροσφαίριση: Η Γαλλία κατακτά για δεύτερη φορά στην ιστορία της το ευρωπαϊκό πρωτάθλημα χειροσφαίρισης ανδρών, επικρατώντας της Κροατίας στον τελικό στη Βιέννη  25-21. Το χάλκινο μετάλλιο κατέκτησε για πρώτη φορά στην ιστορία του πρωταθλήματος η Ισλανδία νικώντας με 29-26 την ομάδα της Πολωνίας.http://www.sportime.gr/View.aspx?ArticleID=10687

01